Zhantas/Cleaned-Uzbek_Wikipedia huggingface dataset:
Aleksey Maltsev

Aleksey Vasilevich Maltsev (1961-yil 20-oktyabr, Perm viloyati Usole shahrida tugʻilgan) – rus nosiri, shoiri.

 Biografiyasi 
Aleksey Maltsev 1961-yil 20-oktyabrda Perm viloyatining Usole shahrida ishchi oilasida dunyoga kelgan. Aleksey maktabni tugatgach, Perm tibbiyot institutiga oʻqishga kirdi. Institutni tamomlagandan soʻng, 20 yil davomida Perm shahridagi davolash muassasalarida shifokor boʻlib ishladi. 2005-yilda esa professional yozuvchi sifatida faoliyat yuritish maqsadida tibbiyot sohasini tark etdi.

Shoir 25 yoshida Perm Yozuvchilar uyushmasi huzuridagi toʻgarakka qoʻshilib, qayta qurish yillarida adabiyotga kirib keldi. Ilk nashr „Zvezda“ gazetasida (1987-yil) eʼlon qilindi. „Zvezda“, „Molodaya gvardiya“, „Meditsinskaya gazeta“ gazetalari hamda „Smena“ jurnali bilan hamkorlik qilganAleksey Vasilevich Malsev // Obʼedinenie munitsipalnix bibliotek goroda Permi. 18.10.2021..

1999-yilda Sankt-Peterburgda oʻtkazilgan Shimoli-gʻarbiy yosh yozuvchilar anjumanida shoir sifatida Rossiya Yozuvchilar uyushmasiga aʼzo boʻldi. 2000-yilda esa Moskvaga yoʻl oldi.

2001-yilda „EKSMO“ nashriyotida uning ilk detektivi „Mafiyaga qarshi vaksina“ eʼlon qilindi. Keyingi uch yil mobaynida „Eksmo“da "Noj i stvol, " „Almazniy korol“ „Instinkt rosomaxi“ nomli detektiv asarlari chop etildi.

2004-yilda Permda „Perm detektivi“ loyihasi tashkil etildi. Bu loyiha tufayli Aleksey Maltsevning kinoyali detektiv asari „Shuka v gipse“ nashr qilindi.

2010-yilda „Hammasi sharpa“ nomli fantastik roman-gallyutsinatsiya yozilgan boʻlib, u „qogʻoz“ nusxasi chiqishidan oldin internetda mashhurlikka erishdi.

1999-yilda yosh Maltsev Sankt-Peterburgda boʻlib oʻtgan „Shimoliy-gʻarb yosh adabiyotchilari anjumani“da ikkita sheʼriy toʻplamini taqdim etdi va anjumanning kashfiyoti deb eʼtirof etildiAleksey Malsev // Podlinnik. Mejdunarodniy tvorcheskiy resurs..

Vatani Permda yozuvchiga „detektiv ustasi“ degan barqaror taʼrif berilganPerm – gorod syujetov: startoval poeticheskiy festival „Kompros“ // Internet-gazeta Primeru.net. 23.11.2019.Poeticheskie slemi, battli i vstrechi s pisatelyami: osenniy etap „Komprosa“ obʼedinil 1,5 tisyachi zriteley // Sayt gubernator i pravitelstva Permskogo kraya. 27 Noyabrya 2019..

 

Turkum:Sovet yozuvchilari
Turkum:Rossiyalik yozuvchilar
Turkum:Sovet shoirlari
Turkum:Rossiyalik shoirlar
Turkum:Rossiya ssenariychilari
Laura Ziskin

Laura Ellen Ziskin – 1950-yil 3-martda dunyoga kelgan amerikalik kino prodyuser. Ziskin Pretty Woman (1990) filmida ijrochi prodyuser, Oʻrgimchak odam (2002), Oʻrgimchak odam 2 (2004), Oʻrgimchak odam 3 (2007) hamda Yangi oʻrgimchak-odam filmlariga prodyuserlik qilgan.
Marc Webb

Marc Preston Webb – 1974-yil 31-avgustda dunyoga kelgan amerikalik kinorejissyor. Webb oʻzining ilk toʻliq metrajli filmi sifatida 2009-yilda romantik komediya janridagi 500 Days of Summer filmini suratga olgan. Keyinchalik Yangi oʻrgimchak odam (2012) hamda Yangi oʻrgimchak odam 2 (2014) filmlariga ham rejissyorlik qilgan. Ushbu filmlar 2021-yilda Marvel Studios tomonidan Webb verse deb atalgan. Webb, shuningdek, 2017-yilda Gifted hamda The Only Living Boy in New York dramatik filmlarini suratga olgan. Undan tashqari 2025-yilda premyera qilinishi kutilayotgan Disneyning Snow White filmining yangi talqiniga ham rejissyorlik qilgan.
James Vanderbilt

James Platten Vanderbilt — 1975-yil 17-noyabrda tugʻilgan amerikalik ssenariynavist hamda prodyuser. U Zodiac (2007), Yangi oʻrgimchak odam (2012), Yangi oʻrgimchak odam 2 hamda Independence Day: Resurgence (2016) filmlaridagi prodyuserliklari bilan ommaga tanilgan. Vanderbilt Scream (2022) hamda Scream (2023) filmlarida ssenariy muallifi va prodyuser sifatida ishlagan. Vanderbilt The House with a Clock in Its Walls (2018) va Ready or Not (2019) kabi bir nechta filmlarga ham prodyuserlik qilgan.
Umarning oilasi

Umar ibn al-Xattob (taxminan 584 – 644), musulmonlar tomonidan baʼzida Umar al-Foruq (toʻgʻri va notoʻgʻrini ajratuvchi) deb ataladi, Quraysh qabilasining Banu Adiy urugʻidan boʻlgan. Islom paygʻambari Muhammadning sahobasi, Roshidunning birinchi xalifasi Abu Bakr vafotidan keyin ikkinchi xalifa etib tayinlangan.

Umarning qarindoshlari orasida koʻpchiligi sahoba, qizi Hafsa binti Umar esa moʻminlarning onasi boʻlgan. Shuningdek, Umarning oʻgʻillari ham sahobalar boʻlishgan.

 Xotinlari va avlodlari 
XotinlariBolalariNevaralariUzoq avlodlariZaynab binti Mazʼun al-Jumiya (Johiliya davrida)Abdulloh ibn UmarAbdurahmon ibn Abdulloh
Salim ibn AbdullohAbdurahmon ibn Umar (kattasi)Abdurahmon ibn Umar (kichigi)Hafsa binti UmarU dastlab Qurayshning Banu Sahm urugʻidan boʻlgan Xunays ibn Huzofaga turmushga chiqqan, biroq 624-yilning avgust oyida undan beva qolgan. Shundan keyin islom paygʻambari Muhammadga turmushga chiqqan, biroq farzand koʻrmagan.Ummu Kulsum binti JarvalUbaydulloh ibn UmarZayd ibn Umar (kichigi)Qurayba binti Abu Umayya al-Maxzumiya (ajrashgan, keyinchalik Abdurahmon ibn Abu Bakrga turmushga chiqqan)Qurayba va Umarning nikohidan farzand dunyoga kelmaganJamila (Asiya) binti Sobit ibn Abu al-Afloh (Banu Avs qabilasidan)Osim ibn UmarHafs ibn Osim
Umar ibn Osim (Ummu Miskinning otasi)
Ummu Osim Laylo binti Osim (Umar ibn Abdulazining onasi)Umar ibn Abdulaziz (Damashqning sakkinchi Umaviy xalifa)
Umm Miskin binti Umar („Sahihi Buxoriy“da keltirilishicha Abu Malik ismli quli boʻlgan va uni ozod qilgan)Atiqa binti Zayd (dastlab Abdulloh ibn Abu Bakrga, hijriy 12-yilda Umarga turmushga chiqqan, Umarning vafotidan keyin Zubayr ibn al-Avvom bilan oila qurgan)Iyod ibn UmarUmmu Hakim bintu al-Horis ibn Hishom (turmush oʻrtogʻi Ikrima ibn Abu Jahl Yarmuk jangidaoʻldirilganidan keyin Umar bilan oila qurgan. Ular keyinchalik ajrashishgan, biroq al-Madoiniy Umarning u bilan ajrashmagan deya taʼkidlagan)Fotima binti UmarUmmu Kulsum binti Ali (hijriy 17-yilda Umarga turmushga chiqqan)Zayd ibn UmarRuqayya binti UmarLuhya (asli yamandan boʻlgan, Umar bilan nikohi ixtilofli. Al-Voqidiy Ummu Valad yaʼni qul deb atagan)Abdurahmon ibn Umar (oʻrtancha yoki kichik)Fukayha (Ummu alad)Zaynab bint Umar (Umarning kenja farzandi)ismi nomaʼlumAz-Zubayr ibn Bakkar, shuningdek, Abu Shahmah deb ham atalgan. Onasi haqida maʼlumotlar nomaʼlum

 Yana qarang 

 Abu Bakrning shajarasi
 Usmonning shajarasi
 Alining shajarasi

 

 

 https://web.archive.org/web/20041223044704/http://www.answering-ansar.org/answers/umme_kulthum/en/chap5.php

Turkum:Umar
Turkum:Musulmon sulolalari shajarasi
Nikolay Maliyshev

Maliyshev Nikolay Yevgeniyovich (1949-yil 4-dekabr, Ijevsk) — sovet va rossiyalik shoir, essechi. Luch jurnalining bosh muharriri (2002 – 2016). Rossiya yozuvchilar uyushmasi aʼzosi (2008). Udmurtiya Respublikasining xizmat koʻrsatgan jurnalisti (2018). Rossiya qoʻshma korxonasining faxriy aʼzosi (2023)Pochyotnie chleni Soyuza pisateley RF.

 Biografiyasi 
Nikolay Yevgenyevich Maliyshev 1949-yil 4-dekabrda Ijevsk shahrida tavallud topgan. Maktabni tugatgach, elektromexanika zavodida radioelektron qurilmalarni sozlovchi sifatida faoliyat yuritgan. 1968-1970-yillarda Sovet armiyasining havo hujumidan mudofaa qoʻshinlarida harbiy xizmatni oʻtagan.

1978-yilda Qozon davlat universitetining jurnalistika fakulteti sirtqi boʻlimini bitirgan. Reklama agentliklari, kitob nashriyotlari, shahar va respublika gazetalari tahririyatlarida turli lavozimlarda faoliyat yuritgan: muxbir, mas’ul kotib, bosh muharrir, muharrir oʻrinbosari va boshqa vazifalarni bajargan.

Nikolay Maliyshevni shoir sifatida 1991-yilda ijodi nashr etila boshlagan. „Sharq yulduzi“, „Xalqlar doʻstligi“, „Russkoe exo“ jurnallarida; „Den poezii“ (2009) almanaxida va boshqa nashrlarda asarlari eʼlon qilingan. 2010-yilda „V krugu vremyon“ nomli she’riy to‘plamini chop ettirganNatsionalnaya biblioteka Udmurtskoy Respubliki. Elektronniy katalog: Somov, Nikolay.

Ijodkor 2002-yildan 2016-yilgacha „Luch“ adabiy jurnalining bosh muharriri lavozimida ishlagan. 2006-yil dekabrda „Xalqlar doʻstligi“ jurnali tomonidan tashkil etilgan Peredelkin uchrashuvlarida qatnashdi. Bu uchrashuvlarda mustaqil davlatlar – sobiq ittifoqdosh respublikalar va Rossiya avtonomiyalaridan kelgan yozuvchilar guruhi ishtirok etdi. U yerda adabiy jurnallarning kelajagi va zamonaviy adabiyotdagi jarayonlarga bagʻishlangan davra suhbatlari oʻtkazildi.

Nikolay Yevgenevich Maliyshev 1976-yildan SSSR Jurnalistlar uyushmasi aʼzosi, keyinchalik esa Rossiya Jurnalistlar uyushmasi aʼzosi boʻlgan. U 2008-yildan beri Rossiya Yozuvchilar uyushmasi aʼzosi hamdir. Mehnat faxriysi unvoniga sazovor boʻlgan Maliyshev 2017-yilda Udmurtiya Respublikasining xizmat koʻrsatgan jurnalisti deb eʼtirof etilgan(2017).

 

Turkum:1949-yilda tugʻilganlar
Turkum:4-dekabrda tugʻilganlar
Turkum:Alifbo boʻyicha shoirlar
Samo al-Mulk Husayn

Sharaf al-Maʼali Samo al-Mulk al-Husayn ibn al-Afdal Fotimiylar vaziri va sulton al-Afdal Shahanshohning oʻgʻli edi.

Husayn ikkinchi (1102) va uchinchi (1105) Ramla janglarida Quddus qirolligidagi salibchilarga qarshi jang qilgan Fotimiylar qoʻshiniga qoʻmondonlik qilgan. Ammo baʼzi chalkashliklar mavjud, chunki yilnomalarda har bir jang qoʻmondonlari turli ismlar bilan berilgan, 1102-yildagi jangda Sharaf al-Maʼali va 1105-yilgi jangda Samo al-Mulk qoʻmondon sifatida qayd etilgan. Bu holat baʼzi oʻrta asr va zamonaviy tarixchilar orasida al-Afdalning bir emas, bir nechta oʻgʻillari jangda ishtirok etganligi haqidagi notoʻgʻri taxminlarning yuzaga kelishiga sabab boʻlgan. 1115-yilda kasalliklar sababli zaiflashib qolgan al-Afdal uni noibi va merosxoʻri etib tayinlaydi. Biroq, 1118-yilda amalga oshirilgan muvaffaqiyatsiz suiqasddan soʻng, al-Afdalning oʻgʻillari buning uchun javobgar deb gumon qilinadi va ulariga berilgan barcha imtiyozlar olib qoʻyiladi va likda sulolaning vorisligiga ham barham beriladi. 1121-yil dekabrda al-Afdal oʻldirilgandan soʻng, uning voyaga yetgan oʻgʻillari oʻz izdoshlarini toʻplash va hokimiyatni qoʻlga olishlariga yoʻl qoʻymaslik uchun xalifa saroyida qoʻlga olingan va qamoqqa tashlangan. Xalifa al-Amir al-Afdalning bosh xizmatchisi va oʻsha davrdagi vazir sifatida oʻrinbosarlik qilib kelayotgan al-Maʼmun al-Batoyihiy koʻmagida hukumat nazoratini oʻz qoʻliga oladi. Husaynning bundan keyingi taqdiri nomaʼlum, lekin u koʻpchilik akalari bilan birga yangi vazir tomonidan oʻldirilgan boʻlishi mumkin.

 

 
 
 

Turkum:11-asrda tugʻilganlar
Turkum:12-asrda vafot etganlar
Turkum:Fotimiy xalifalarining qoʻmondonlari
Turkum:Quddus-Fotimiy janglari
Qoʻrqma (film)

Qoʻrqma – 2024-yilda Javlon Jovliyevning xuddi shu nomdagi romani asosida suratga olingan badiiy-hujjatli film .

 Suratga olinishi 
Film Oʻzbekiston Respublikasi Prezidentining „Yoshlar uchun ming kitob“ loyihasini amalga oshirish chora-tadbirlari toʻgʻrisidagi 2023-yil 28-noyabrdagi PQ-380-son qarori hamda „Oʻzbekiston-2030“ strategiyasini „Yoshlar va biznesni qoʻllab-quvvatlash yili“da amalga oshirishga oid davlat dasturi toʻgʻrisidagi 2024-yil 21-fevraldagi PF-37-son farmoni asosida tashkil etilgan „Mutolaa“ loyihasining kino-kitob yoʻnalishi doirasida suratga olingan. Erkin Bozorov ushbu filmga rejissyorlik qilgan, Samijon Sunnatullayev esa bosh operator boʻlgan. Bosh rollarni esa Erkin Bozorov, Yusuf Fayziyev, Abbos Yoʻldoshov va Dilshoda Joʻrayeva kabi aktyor va aktrisalar ijro etishgan.

 Namoyish etilishi 
„Qoʻrqma“ filmining premyerasi 2024-yilning 27-aprel sanasida YouTube platformasidagi Mutolaa Films kanalida boʻlib oʻtgan. 2024-yil oktyabr oyi holatiga koʻra ushbu video film 275,000 martadan koʻproq tomosha qilingan. Filmni ommalashtirish va yoshlar oʻrtasida targʻib qilish, unda koʻtarilgan asosiy gʻoyalarni singdirish maqsadida turli xil oliy taʼlim muassasalarida hamda boshqa tadbirlar doirasida ham ushbu film namoyish etilgan.

 Syujeti 
Ushbu badiiy-hujjatli filmda Erkin Bozorov 70 nafar oʻzbek talabalarining ayanchli tarixi haqida yozilgan Javlon Jovliyevning „Qoʻrqma“ asari voqealari hamda uning bugungi kundagi ahamiyati haqida hikoya qiladi. Voqealar haqida soʻzlanar ekan, ularni yaxshiroq yetkazib berish va tomoshabinlarga koʻz oldida gavdalantirish maqsadida Yusuf Fayziyev, Abbos Yoʻldoshov va Dilshoda Joʻrayevalar oʻqish uchun Germaniyaga yuborilgan talabalar, talaba qiz Lolaning otasi hamda chet elda taʼlim olayotgan bolalarning yashashi va ilm olishi uchun bozorda tilamchilik qilayotgan shaxs obrazlarida monologlar ijro etishadi.

 Rollarda 
 Erkin Bozorov – voqelikni soʻzlab beruvchi
 Yusuf Fayziyev – Abduvahob Murodiy rolida
 Dilshoda Joʻrayeva – Lola rolida
 Abbos Yoʻldoshov – Lolaning otasi

 

 
„Qoʻrqma“ filmi YouTubeda

Turkum:2024-yil filmlari
Turkum:Erkin Bozorov filmlari
Turkum:Kitoblar asosida suratga olingan filmlar
Alvin Sargent

Alvin Sargent— 1927-yil 12-aprelda dunyoga kelgan Amerikalik ssenarist. Sargent Julia (1977) hamda Ordinarly people (1980) filmlari uchun eng yaxshi moslashtirilgan ssenariy yoʻnalishida ikki bor oskar mukofotini qoʻlga kiritgan. Undan tashqari Alvin The Sterile Cuckoo (1969), The Effect of Gamma Rays on Man-in-the-Moon Marigolds (1970), Paper Moon (1973), Nuts (1987), White Palace (1990), What About Bob? (1991), Unfaithful (2002), Oʻrgimchak odam 2 (2004), Oʻrgimchak odam 3 (2007), hamda Yangi oʻrgimchak odam (2012) kabi filmlarga ham ssenaristlik qilgan.
Steve Kloves

Steve Kloves— 1960-yil 18-martda dunyoga kelgan Amerikalik ssenarist, rejissyor hamda prodyuser. Steve The Fabulous Baker Boys filmiga rejissyorlik hamda ssenaristlik qilgan. Undan tashqari Steve Harry Potter asarini ekranlashtirishda ssenaristlik qilgani (Harry Potter va Feniks Jamiyatidan tashqari) hamda Wonder Boys asariga ssenariy yozgani bilan mashhur. Steve Wonder Boys filmi uchun eng yaxshi asarga moslashtirilgan ssenariy boʻyicha Oskar mukofotiga davogarlik qilgan.
Hantama binti Hishom

Hantama binti Hishom  – Roshidunning ikkinchi xalifasi Umar ibn al-Xattobning onasi, Xattob ibn Nufaylning xotini. VI asrda yashagan va Islom paygʻambari Muhammadning zamondoshi boʻlgan.

 Ajdodi 
Hantama binti Hishom Makkada Hishom ibn al-Mugʻiyra oilasida tugʻilgan.

Hishom ibn al-Mugʻiyra Quraysh boshliqlaridan biri Mugʻiyra ibn Abdullohning oʻgʻli edi. Uning qizlaridan biri Umarning onasi Hantama boʻlganMuhammad ibn Saad, Tabaqat al-Kabir vol. 3. Translated by Bewley, A. (2013). The Companions of Badr, p. 203. London: Ta-Ha Publishers,. Xotini Asmo binti Muharraba bilan nikohidan Muhammadning kuchli raqibi Abu Jahl tugʻilganMuhammad ibn Saad, Tabaqat al-Kabir vol. 8. Translated by Bewley, A. (1995). The Women of Madina, p. 209. London: Ta-Ha Publishers..

 Hayoti 
Hantama ibn Hishom Makkada Hishom ibn al-Mugʻiyra oilasida tugʻilgan. Quraysh qabilasining Banu Maxzum urugʻidan boʻlgan.

Hantama ibn Hishom Qurayshning Banu Adiy urugʻidan Xattob ibn Nufaylga turmushga chiqqan. Birinchi farzandi Umarni taxminan milodiy 583 yoki 584-yillarda dunyoga keltirgan (Umar Makkadagi Banu Adiy urugʻida tugʻilgan). Oradan bir necha yil oʻtib qizi Fotima binti Xattob tugʻilgan. Hantama 600-yillarning boshlarida vafot etgan. Qizi Fotima ham Banu Adiy qabilasidan boʻlgan kishi bilan oila qurgan.

 Oilasi 
Hantama binti Hishom Muhammadning koʻplab sahobalari bilan qarindosh edi.

Farzandlari:

 Umar ibn al-Xattob – Hantama va al-Xattobning toʻngʻich oʻgʻli.
 Fotima bint al-Xattob – qizi.
 Zayd ibn al-Xattob – oʻgay oʻgʻli, al-Xattob va uning ikkinchi xotini Asmo bint Vahbning nikohidan dunyoga kelgan.

Kelin va kuyovlari:

 Said bin Zayd Umarning singlisi Fotimaga uylangan.
 Zaynab bint Mazun 605-yildan oldin Umarga turmushga chiqqanMuhammad ibn Saad. Kitab al-Tabaqat al-Kabir vol. 8. Translated by Bewley, A. (1995). The Women of Madina. London: Ta-Ha Publishers..
 Ummu Kulsum bint Jarval 616-yildan oldin Umarga turmushga chiqqanMuhammad ibn Jarir al-Tabari. Tarikh al-Rusul waʼl-Muluk. Translated by Fishbein, M. (1997). Volume 8: The Victory of Islam. Albany: State University of New York Press..
 Qurayba bint Abu Umayya 616-yildan avval Umarga turmushga chiqqanMuhammad ibn Ishaq. Sirat Rasul Allah. Translated by Guillaume, A. (1955). The Life of Muhammad. Oxford: Oxford University Press..

Nevaralari:

 Abdulloh ibn Umar taxminan 610-yilda Makka tugʻilgan.
 Hafsa bint Umar – Muhammadning rafiqasi.
 Ubaydulloh ibn Umar
 Zayd ibn Umar
 Osim ibn Umar
 Abdulrahmon ibn Said ibn Zayd – Zayd Abdulrahmon nomi bilan ham mashhur, Hantamaning qizi Fotimaning oʻgʻli.

 Yana qarang 

 Zayd ibn Amr
 Valid ibn al-Mugʻiyra

 

 

 Al-Suyuti. History of the Caliphs.
 
 Albert Hourani, A History of the Arab Peoples, Faber and Faber, 1991.

Turkum:Umar
Seine-Maritime

Seine-Maritime – Fransiyaning shimolida joylashgan Normandiya mintaqasidagi departament. U Fransiyaning shimoliy qirgʻogʻida, Seine daryosining quyilish joyida joylashgan boʻlib, Ruan va Le Gavr shaharlarini oʻz ichiga oladi. 1955-yilgacha Seine-Inférieure deb atalgan. 2019-yilda ushbu departamentning aholisi 1 255 633 kishini tashkil etganPopulations légales 2019: 76 Seine-Maritime, INSEE.
Yuing sarkomasi

Yuing sarkomasi – suyak yoki yumshoq toʻqimalarda paydo boʻladigan bolalar saraton kasalligining bir turi. Kasallik belgilari orasida oʻsma joylashgan joyda shish va og‘riq, tana haroratining koʻtarilishi hamda suyak sinishi kuzatilishi mumkin. U koʻpincha oyoq, tos va koʻkrak qafasida rivojlanadi. Taxminan 25 foiz hollarda tashxis qoʻyilgan paytda saraton allaqachon tananing boshqa qismlariga tarqalgan boʻladi. Asoratlar sifatida plevra boʻshligʻida suyuqlik toʻplanishi yoki paraplegia (oyoqlarning falajlanishi) yuzaga kelishi mumkin.

1920-yilda amerikalik patologoanatom Jeyms Yuing (1866-1943) tomonidan kashf etilgan. U Qoʻshma Shtatlarda yiliga bir million kishidan biriga taʼsir qiladi. Yuing sarkomasi koʻpincha oʻsmirlar va yosh kattalarni zararlaydi hamda bolalar saratonining 2 foizini tashkil etadi. Kavkaz irqiga mansub odamlar afro-amerikaliklar yoki osiyoliklarga qaraganda koʻproq taʼsirlanadi, shuningdek, erkaklar ayollarga nisbatan koʻproq zararlanadi.
 Sabablari 
Bu kichik yumaloq hujayrali sarkoma turidir. Yuing sarkomasining sababi nomaʼlum boʻlib, aksariyat holatlarda tasodifan yuzaga keladi. Garchi maʼlum irsiy saraton sindromlari bilan kuchli bogʻliq boʻlmasa-da, toʻplangan dalillar kuchli irsiy xavf omilini koʻrsatmoqda. Bu Yuing sarkomasiga moyillik bilan bogʻliq bir nechta xromosoma lokuslariga ega genetik komponentni aniqlashga olib keldi. Baʼzan Yuing sarkomasi germinal mutatsiya bilan bogʻliq boʻladi. Asosiy mexanizm koʻpincha retsiprok translokatsiya deb ataluvchi genetik oʻzgarishni oʻz ichiga oladi. Tashxis oʻsmaning biopsiyasiga asoslanadi.

 

Turkum:Suyak va togʻay toʻqimalarining oʻsma kasalliklari
Turkum:Bolalar onkologik kasalliklari
Turkum:Kamyob saraton kasalliklari
Turkum:Kam uchraydigan kasalliklar
Turkum:Sarkoma
Turkum:Kichik koʻk dumaloq hujayrali oʻsmalar
Turkum:Saraton (kasallik)
Turkum:Insonning tayanch-harakat tizimi kasalliklari
Simvolli hisoblashlar chiziqli algebraning operatsiyalari

Simvolli hisoblashlarda chiziqli algebraning operatsiyalari 

Simvolli hisoblash — matematik ifodalarni aniq shaklda saqlash va ularni manipulyatsiya qilish imkonini beruvchi usul. Bu usul chiziqli algebradagi ko'plab operatsiyalarni simvolli tarzda bajarishni ta’minlaydi. Ushbu maqolada simvolli hisoblashning chiziqli algebradagi asosiy operatsiyalar va qo‘llanilishlari haqida ma'lumot beriladi.

 Asosiy operatsiyalar 

Simvolli hisoblash chiziqli algebraning quyidagi asosiy operatsiyalarida qo‘llaniladi:

 Vektorlar ustida amallar — Vektorlarni qo‘shish va skalyar ko‘paytma kabi operatsiyalar simvolli shaklda ifodalanishi mumkin.
 Matritsalar ustida amallar — Matritsa qo‘shish, ayirish, ko‘paytirish va determinanti kabi operatsiyalarni simvolli tahlil qilish.
 Lineer tenglama sistemalari — Lineer tenglamalar sistemalarini simvolli shaklda yechish imkonini beradi.

 Simvolli hisoblashning afzalliklari 

Simvolli hisoblash quyidagi sabablarga ko‘ra chiziqli algebra operatsiyalarini bajarishda qulaydir:

 Aniqlik — Simvolli hisoblash aniq ifodalarni saqlashga imkon beradi.
 Universallik — Aniq natijalarni o‘zgaruvchilar bilan ifodalash imkoniyati mavjud.
 Qayta hisoblash — Yechimni ifoda qilish orqali boshqa muammolarga moslash imkoniyati paydo bo‘ladi.

 Amaliy misollar 

Quyida simvolli hisoblashda chiziqli algebraning ba'zi operatsiyalariga misollar keltirilgan:

 Vektorlar ustida amallar 

$$
\vec{a} = \begin{bmatrix} a_1 \\ a_2 \\ a_3 \end{bmatrix}, \quad \vec{b} = \begin{bmatrix} b_1 \\ b_2 \\ b_3 \end{bmatrix}
$$

Vektorlarning simvolli qo‘shilishi:

$$
\vec{a} + \vec{b} = \begin{bmatrix} a_1 + b_1 \\ a_2 + b_2 \\ a_3 + b_3 \end{bmatrix}
$$

 Matritsalar ustida amallar 

Matritsalar simvolli tarzda quyidagi ifodaga ega bo‘lishi mumkin:

$$
A = \begin{bmatrix} a & b \\ c & d \end{bmatrix}, \quad B = \begin{bmatrix} e & f \\ g & h \end{bmatrix}
$$

Matritsalarni simvolli tarzda ko‘paytirish:

$$
A \cdot B = \begin{bmatrix} a \cdot e + b \cdot g & a \cdot f + b \cdot h \\ c \cdot e + d \cdot g & c \cdot f + d \cdot h \end{bmatrix}
$$

 Simvolli hisoblash das 

Simvolli hisoblash va chiziqli algebra operatsiyalarini amalga oshirish uchun quyidagi dasturlar ishlatiladi:

 MATLAB — Chiziqli algebra va simvolli hisoblash imkoniyatlari bilan mashhur.
 Mathematica — Keng qamrovli matematik hisoblash imkoniyatlari, jumladan simvolli hisoblash.
 SymPy — Python tilida yozilgan ochiq manbali simvolli hisoblash kutubxonasi.

 
 Lisenko, M. (2021). Chiziqli algebra va uning dasturiy ta'minoti. Toshkent: O‘zbekiston milliy universiteti.
 Qudratov, S. (2019). Simvolli hisoblash asoslari. Samarqand: Ilmiy nashr.

 Tashqi 
 Linear Algebra - MathWorld
 Symbolic Computation - Wikipedia

 Ko'ring 
 Vektorlar
 Matritsa (matematika)
 Lineer algebra
Irrigator (futbol klubi)

Irrigator futbol klubi yoki oddiygina „Irrigator“ – Turkmanobod shahridagi turkman professional futbol klubi. 1994-yildan 1996-yilgacha klub Turkmaniston Yokari ligasida ishtirok etgan.

 Tarix 
Mehnat zahiralari futbol klubi 1950-yilda Chorjoʻyda tashkil etilgan. 1950-yilgi mavsumda jamoa SSSR kubogida ishtirok etgan. 1965-yil klub Zahmet Chorjoʻy nomi ostida SSSR chempionatining B toifasidagi ligasining 5-chi zonasida debyut qilgan. 1966-yilda SSSR ligalari tizimi qayta tashkil etilgandan soʻng SSSR B toifasidagi ligada, Oʻrta Osiyo va Qozogʻiston zonasida ishtirok etgan. 1967-yilda klub oʻz nomini Irrigator Chorjoʻy deb oʻzgartirgan va 1970-yilda SSSR ligalari tizimi qayta tashkil etilgandan soʻng, klub Oʻrta Osiyo zonasi tushib ketgan. Keyinchalik jamoa havaskorlar musobaqalarida Vodnik Chorjoʻy nomi ostida ishtirok etdi. 1974-yilgi mavsum Ikkinchi quyi ligaga koʻtarilgan va nomini Amudaryo Chorjoʻyga oʻzgartirgan.

1992-yilda Xlopkovik Chorjoʻy sifatida Turkmaniston Birinchi ligasining birinchi musobaqasida debyut qilgan. 1993-yilda jamoa Birinchi ligada 2-oʻrinni egallagan va 1994-yilda Turkmaniston Oliy ligasida debyut qilgan. 1996-yilda u oʻz nomini Paxtachi Turkmanobodga oʻzgartirgan va yakunda 7-oʻrinni egallagan. 1997-yilgi mavsumda jamoa musoboqada ishtirok etmasligi maʼlum boʻldi va klub tarqatib yuborilgan.

 Nomlar oʻzgarishi 

 1950-yil: Trudowye Rezerwy Çarjou 
 1965-yil: Zahmet Chorjoʻy 
 1967-yil: Irrigator Chorjoʻy 
 197?: Suvchi Chorjoʻy 
 1974-yil: Amydaryo Chorjoʻy 
 1992-yil: Xlopkovik Chorjoʻy 
 1996-yil: Paxtachi Chorjoʻy 

 Stadion 
Klub uy uchrashuvlarini Turkmanobod shahridagi 10 000 tomoshabinga moʻljallangan Zahmet stadionida oʻtkazdi.

 Yutuqlar 

 Ikkinchi liga / B toifali ittifoq respublikalari zonasida 15-oʻrin: 1966-yil

 Futbolchilar 
Mashhur futbolchilar:

 Valeriy Fursov
 Rinat Habibulin
 Aleksandr Nikolaev

 Trenerlar 

 Aleksey Zaycewski: 1968-yil

 Boris Smislov: 1970-yil

 Jorj Vyun: 1977-yil

 Yana qarang 

 Baxt – Lebap Turkmanobod

 

 

 FK Irrigator Footballfactsru saytida
 FK Irrigator Wildstatru saytida

Turkum:Alifbo boʻyicha futbol klublari
Turkum:Turkmaniston futbol klublari
Turkum:Turkmaniston SSR futbol klublari
Turkum:1950-yilda tashkil etilgan futbol klublari
Turkum:Turkmanobod
Red Digital Cinema

Red Digital Cinema, LLC — Kaliforniyaning Foothill Ranch shahrida joylashgan, raqamli kinomatografiyaga ixtisoslashgan amerikalik kamera ishlab chiqaruvchi kompaniya. 2024-yil aprel oyida Nikon kompaniyasi tomonidan sotib olingan.

Kompaniyaning Hollywoodda, studiyalari mavjud. London, Shanxay va Singapurda ofislari faoliyat olib boradi. Undan tashqari, Hollywood, New-York hamda Mayamida chakana do‘konlari mavjud. Bundan tashqari, butun dunyo bo‘ylab turli vakolatli sotuvchilar va xizmat ko‘rsatish markazlari faoliyat ko‘rsatadi.
3ality Technica

3ality Technica – Kaliforniyaning Burbank shahrida joylashgan boʻlib, yuqori aniqlikdagi, jonli stereoskopik raqamli 3D texnologiyalariga ixtisoslashgan kompaniya boʻlgan. Kompaniya jonli 3D koʻngilochar kontentni yaratish, post-ishlash va tarqatishga imkon beruvchi ishlab chiqarish tizimlari, tasvirni qayta ishlash das va boshqa texnologiyalarni ishlab chiqqan.

3ality 2022-yilda oʻz faoliyatini toʻxtatganini eʼlon qilgan.
Sony Pictures Imageworks

Sony Pictures Imageworks Inc. — bosh qarorgohi Vancouver, Britaniya Kolumbiyasi hamda Monrealda joylashgan vizual effektlar va kompyuter animatsiyalari studiyasi. Kaliforniyaning Culver-City shahridagi Sony Pictures Studios hududida qo‘shimcha ofisi ham mavjud. SPI Sony Pictures Entertainment kompaniyasining Motion Picture Group bo‘linmasiga kiradi.
Jan Kasteks

Jen Kasteks ( ʒɑ̃ kastɛks; 25 iyun 1965) - fransuz siyosatchisi, 2020 yil 3 iyuldan 2022 yil 16 maygacha Fransiyaning Bosh vaziri sifatida xizmat qilgan. U 2020 yilgacha Respublikachilar (LR) a'zosi bo'lgan, keyin La République En Marche! Kasteks Prezident Emmanuel Makron tomonidan bosh vazir etib tayinlanishidan oldin o'n ikki yil davomida Prades kichik shaharchasining meri sifatida xizmat qilgan. U 2022 yilgi qonunchilik saylovidan oldin lavozimidan chetlatildi. U 2022 yil noyabridan beri davlatga qarashli RATP prezidenti bo'lib kelgan.
Walter Mazzarri

Walter Mazzarri (1961-yil 1-oktyabrda tugʻilgan) – italiyalik sobiq professional futbolchi va futbol murabbiyi. U yarim himoyachi sifatida oʻynagan.

 Managerial statistics 

+ Murabbiylik davrida uning boshqaruvidagi jamoalarning qayd etgan natijalariJamoaMamlakatDanGachaNatijalarAcireale 2001-yil 17-sentyabr 2002-yil 4-iyunPistoiese 2002-yil 4-iyun 2003-yil 8-iyunLivorno 2003-yil 8-iyun 2004-yil 15-iyunReggina2004-yil 15-iyun2007-yil 28-maySampdoria2007-yil 31-may2009-yil 1-iyunNapoli2009-yil 6-oktyabr2013-yil 20-mayInter Milan2013-yil 24-may2014-yil 14-noyabrWatford2016-yil 1-iyul2017-yil 21-mayTorino2018-yil 4-yanvar2020-yil 4-fevralCagliari2021-yil 15-sentyabr2022-yil 2-mayNapoli2023-yil 14-noyabr2024-yil 19-fevralJami

 Yutuqlar 

 Murabbiy 
Sampdoriya
 Italiya kubogida ikkinchi oʻrin: 2008–09

Napoli
 Italiya kubogi sohibi: 2011–12
 Italiya Superkubogida ikkinchi oʻrin: 2012, 2023
 Serie A ikkinchi oʻrin: 2012–13

 Shaxsiy yutuqlar
 Enzo Bearzot mukofoti sohibi: 2012

 

 

 

Turkum:1961-yilda tugʻilganlar
Turkum:Yashayotgan insonlar
Turkum:Erkak futbol yarim himoyachilari
Turkum:Italiyalik erkak futbolchilari
Turkum:Serie A futbolchilari
Turkum:AC Reggiana 1919 futbolchilari
Turkum:Modena FC 2018 futbolchilari
Turkum:Delfino Pescara 1936 futbolchilari
Turkum:Cagliari Calcio futbolchilari
Turkum:ACF Fiorentina futbolchilari
Turkum:Empoli FC futbolchilari
Turkum:Italiyalik futbol murabbiylar
Turkum:Serie A murabbiylari
Al-Afdal Shahanshoh

Al-Afdal Shahanshoh (1066 – 1121-yil 11-dekabr) – tugʻilgan vaqtida Abu al-Qosim Shahanshoh bin Badr al-Jamoliy ismi berilgan, Misrning Fotimiy xalifalariga xizmat qilgan vazirlardan biri edi. Biografik ensiklopediyadagi maʼlumotlarga koʻra, u keyinchalik u al-Malik al-Afdal („aʼlo qirol“) ismini olgan. Ammo bu maʼlumot zamonaviy da tan olinmaydi.
 

 

 
 
 

 Steven Runciman, A History of the Crusades, vol. I: The First Crusade and the Foundation of the Kingdom of Jerusalem. Cambridge University Press, 1951.
 
 William of Tyre. A History of Deeds Done Beyond the Sea. Edited and translated by E. A. Babcock and A. C. Krey. Columbia University Press, 1943.
 The Damascus Chronicle of the Crusades: Extracted and Translated from the Chronicle of Ibn al-Qalanisi. H.A.R. Gibb, London, 1932.
 

Turkum:1066-yilda tugʻilganlar
Turkum:1121-yilda vafot etganlar
Turkum:XII asrda Fotimiylar xalifaligi
Turkum:O‘ldirilgan vazirlar
Turkum:Birinchi salib yurishidagi musulmonlar
Turkum:Akko
Turkum:Fotimiy xalifalarining vazirlari
Turkum:Salibchilar-Fotimiylar urushlari
Turkum:Misrdagi shia musulmonlari
Turkum:Arman shia musulmonlari
Turkum:Asli arman boʻlgan misrliklar
Takashi Nagatsuka

Takashi Nagatsuka (yaponcha: 長塚節; 1879-yil 3-aprel, Ibaraki prefekturasi – 1915-yil 8-fevral, Fukuoka) – yapon shoiri, adabiy tanqidchi va yozuvchi, Masaoka Sikining shogirdi.

 Biografiyasi 
left|thumb|Takashi Nagatsuka
Yozuvchi 1879-yil 3-aprelda Xonsyu orolidagi Ibaraki prefekturasida dehqon oilasida dunyoga kelgan.

Takashi Mito oliy maktabiga oʻqishga kirdi, ammo oʻqishni tugatmasdan tashlab ketdi. Masaoka Sikining yapon she’riyatini isloh qilish boʻyicha yangicha gʻoyalarini oʻzlashtirgan holda, Tokioga koʻchib bordi va shoirning shogirdiga aylandi. U „Manʼyosyu“ni oʻrganishni boshladi va Masaoka Shiki tomonidan ishlab chiqilgan „hayotni aks ettirish“ usuli – shaseiga iloji boricha aniq rioya qilishga intildi.

O‘qituvchisi vafot etgandan soʻng, shoir 1903-yildan 1908-yilgacha chop etilgan „Asibi“ hamda 1908-yilda Ito Satio tomonidan asos solingan „Araragi“ jurnallarini tashkil etishda ishtirok etdi.

Takashi Nagatsuka 1915-yilda o‘pka silini davolash uchun Fukuokadagi Imperatorlik Kyushu universiteti kasalxonasiga yotqizildi. Kasallik zoʻrayib, hiqildoqqa ham taʼsir qildi va hatto Nagatsuka Takashini davolagan otorinolaringologiya sohasidagi mashhur mutaxassis Kubo Inokiti ham shoirni qutqara olmadi. U 8-fevralda vafot etdi.

 Ijodi 
Takashining ijodidagi asosiy mavzu manzara lirikasi va qishloq turmushi edi. U qisqa umri davomida bir nechta she’riy to‘plamlar yozishga ulgurdi. Ularning orasida „Kasallik paytida yaratilgan qoʻshiqlar“ (1912-yil) alohida eʼtiborga loyiqdir.

Shoir 1906-yildan boshlab nasriy asarlar ham yoza boshlagan. Uning „Koʻmirchining qizi“ (1906), „Sado oroli“ (1907), „Batat kavlash“ (1908) kabi qissa va hikoyalari mashhur boʻlgan. 1910-yilda shuhrat qozongan „Yer“ romanini nashr etdi. Ushbu asarda dehqonlarning ogʻir turmushi, qishloq aholisining eng kambagʻal qatlamlari hayoti tasvirlangan boʻlib, ularning turmushi fojiali tarzda aks ettirilgan.

 

Turkum:1879-yilda tugʻilganlar
Turkum:3-aprelda tugʻilganlar
Turkum:Alifbo boʻyicha shoirlar
Tatyana Nazarova

Nazarova Tatyana Ivanovna (tugʻilgandagi ismi Martinenko; 1960-yil 5-oktyabr, Sochi) rossiyalik qoʻshiqchi va qoʻshiq matnlari muallifi.

Tatyana Sochida shahar miqyosidagi estrada xonandasi sifatida faoliyatini boshlagan. 1980-yillarning oxirida qoʻshiq matnlari yozishga oʻtdi. Nazarova soʻzlariga yozilgan qoʻshiqlarni „Fristayl“ guruhi, Svetlana Lazareva, Feliks Tsarikati, Larisa Dolina, Irina Allegrova, Nikolay Baskov, Alla Pugachyovalar ijro etgan. Unga eng katta shuhratni „Ax, kakaya jenshina!“ (1995) qoʻshigʻi keltirdi.

2003-yildan boshlab oʻzi yozgan qoʻshiqlarning muallifi va ijrochisi sifatida faoliyat yuritmoqda. Qo'shiqchi nafaqat soʻzlarni, balki musiqani ham oʻzi yaratadi.

 Biografiyasi 
Tatyana Martinenko 1960-yil 5-oktyabrda Sochida dunyoga kelgan. Tatyana juda kichkina paytida otasi oilani tark etgan va u onasining qoʻlida tarbiya topgan.

Oʻrta maktabni tamomlagandan soʻng, Musiqa ansambllari birlashmasiga qabul qilindi va shahar restoranlarida xonanda sifatida faoliyat yuritdi.

1980-yilda Sochi musiqa bilim yurtining estrada boʻlimiga vokal yoʻnalishi boʻyicha oʻqishga kiradi.

1983-1990-yillarda Sochi shahridagi „Festivalniy“ konsert zalining estrada orkestrida solist boʻlib ishlagan.

1991-yilda „Fristayl“ guruhi Sochiga gastrolga keladi. Tatyana guruh rahbari Anatoliy Rozanov bilan uchrashib, oʻsha paytgacha yozgan qoʻshiqlarini namoyish etadi. Bu uchrashuvning natijasi sifatida Tatyana yetti yil davomida jamoa bilan qoʻshiq matnlari muallifi sifatida hamkorlik qiladi.

1990-yillarning koʻp qismida Tatyana Nazarova onasining qizlik familiyasidan olingan ijodiy taxallusdan foydalangan, biroq pasportda Tatyana Martinenko boʻlgan. Keyinchalik, otasining familiyasidan voz kechib, Nazarova familiyasini pasportiga oʻtkazgan. Bu oʻzgarishlar „Ax, kakaya jenshina!“ qoʻshigʻi soʻzlari muallifligida chalkashlik tugʻdirdi: qoʻshiqning karaoke uchun minus varianti chiqarilganda, soʻz muallifi sifatida Tatyana Martinenko nomi koʻrsatilgan. Baʼzi tomoshabinlar va tinglovchilar shundan kelib chiqib, „mujskoy“ qoʻshigʻi soʻzlarini Martinenko familiyali erkak yozgan deb oʻylashgan va baʼzan Nazarovaga nisbatan keskin tarzda soxta mualliflikda ayblab chiqishgan.

2014-yilda „Mi – lichnaya armiya Putina“ nomli qoʻshiqni yozdi. Bu qoʻshiqning videoklipini 2015-yilda nomaʼlum bir shaxs internetga joylashtirdi.

 

 

 
 
 
 
 

Turkum:1960-yilda tugʻilganlar
Turkum:5-oktyabrda tugʻilganlar
Turkum:Alifbo boʻyicha shoirlar
Raúl Asencio

Raúl Asencio del Rosario (2003-yil 13-fevralda tugʻilgan) – ispaniyalik professional futbolchi, „Real Madrid“ klubi tarkibida, himoyachi sifatida oʻynaydi.

 Futbolchilik faoliyati 

 Faoliyatining ilk yillari 

Asensio oʻn uch yoshida „Real Madrid“ jamoasining yoshlar akademiyasi tarkibiga qoʻshilgan.

 Professional faoliyat 
Asensio „Real Madrid“ klubining farm jamoasi „Real Madrid Castilla“ klubida oʻynaydi. Raúl Castilla klubi tarkibidagi muhim oʻyinchilardan biri hisoblanadi.

Asensio Ispaniyaning Kanar orollarida tugʻilgan.

 Faoliyat statistikasi 
.

+Klub, mavsum va musobaqalar boʻyicha oʻtkazgan oʻyinlari va gollariKlubMavsumLigaBoshqaUmumiyDivizionOʻyinlarGollarOʻyinlarGollarOʻyinlarGollarRSC Internacional FC2022–23Tercera Federación29040330Real Madrid Castilla2023–24Primera Federación340—3402024–25Primera Federación400040Jami38000380Umumiy faoliyat statistikasi67040710

 

 
 
 

Turkum:2003-yilda tugʻilganlar
Turkum:Yashayotgan insonlar
Turkum:Ispaniyalik erkak futbolchilar
Turkum:Erkak futbol himoyachilari
Turkum:Real Madrid CF futbolchilari
Turkum:Real Madrid Castilla futbolchilari
Hakuna Matata

Hakuna Matata, yana, Akuna Matata (sua.: Hakuna Matata; tarjimasi „tashvishsiz hayot“) – „Qirol sher“ (1994) animatsion filmidagi qoʻshiq boʻlib, Oskar mukofotiga „Eng yaxshi original qoʻshiq“ nominatsiyasida nomzod boʻlgan. Musiqasi Elton John, soʻzlari Tim Ricetomonidan yozilgan. Amerika kino sanʼati instituti tomonidan tuzilgan kino tarixidagi eng yaxshi qoʻshiqlar roʻyxatida 99-oʻrinni egallagan.
 Qoʻshiq tarixi 
Qoʻshiqning musiqasi va kuyini Elton John, soʻzini Tim Rice yozgan. Multfilmda qoʻshiqni Timon (surikat, Nathan Lane ovoz bergan), Pumbaa (toʻngʻiz, Ernie Sabella ovoz bergan) va Simba (yosh sher, Jason Weaver va Joseph Williams ovoz bergan) kuylaydi. Voqea Mufasaning oʻlimidan keyin sodir boʻladi. Unda Timon va Pumbaa Simba bilan suhbatlashib, unga oʻzining tashvishli oʻtmishidan voz kechish va tashvishlarini unutish kerakligi haqida gapirishadi. Qoʻshiq davomida Simba asta-sekin sher bolasidan katta sherga aylanib boradi. Qoʻshiqda, shuningdek, Pumbaaning oʻtmishi haqida ham hikoya qilinadi: uning haddan tashqari meteorizmi tufayli hayvonlar jamiyatidan quvib yuborilganligi tushuntiriladi.
Qoʻshiq orkestr, shuningdek, boshqa koʻplab musiqiy asboblar, shu jumladan murakkab zarbli musiqiy asboblar yordamida ijro etilgan. Aytishlaricha, Rice qoʻshiq matnini „Bottom“ komediya serialini tomosha qilib oʻylab topgan va serial yulduzlari boʻlgan Rik Mayall, Adrian Edmondson Timon va Pumbaa rolini oʻynashlarini xohlagan.

„Rhythm of the Pride Lands“ albomi uchun yaratilgan qoʻshiqning ikkinchi varianti Jimmy Cliff va Lebo M tomonidan ijro etilgan. Ushbu versiyada biroz oʻzgartirilgan, ilgari berilmagan, Timonning oʻtmishiga bagʻishlangan sheʼr ham mavjud. U qisman aranjirovka qilish orqali qayta yozilgan. Qoʻshiqning bu versiyasi „B“ tomonida „He Lives in You“ bilan birgalikda singl sifatida chiqarilgan va multfilmning Brodvey teatrida qoʻyilgan koʻrinishida ishlatilgan.

 Kompozitsiyalar roʻyxati 
CD singl
 „Hakuna Matata“ – 4:24
 „He Lives in You“ – 4:51

CD maxi
 „Hakuna Matata“ (radio versiyasi) – 3:50
 „Warthog Rhapsody“ Nathan Lane va Ernie Sabella – 3:06
 „Hakuna Matata“ (albomn versiyasi) – 4:24

 

Turkum:1994-yil qoʻshiqlari
Turkum:Alifbo boʻyicha qoʻshiqlar
Turkum:Iboralar
Speral modeli

Spiral model xavfga asoslangan Dasturiy taʼminot ishlab chiqish jarayoni modelidir. Maʼlum bir loyihaning oʻziga xos xavf koʻrsatkichlariga asoslanib, spiral model jamoani inkremental, sharshara, yoki evolyutsion prototiplash kabi bir yoki bir nechta jarayon modellarining elementlarini qoʻllashga yoʻnaltiradi.

 Tarixi 
Ushbu model dastlab Barry Boehm tomonidan 1986-yildagi „Dasturiy taʼminotni ishlab chiqish va takomillashtirishning spiral modeli“ nomli maqolasida tavsiflab berilgan. 1988-yilda Boem keng auditoriyaga moʻljallangan shunga oʻxshash maqolani nashr etdi.

 Spiral modelning olti oʻzgarmas qoidasi 
Spiral modelning asl qoʻllanilishi har doim oltita xususiyatni namoyon etadigan sikllarga asoslanadi. Boehm ularning har birini oʻzgarmas qoidani buzadigan „xavfli spiral koʻrinishidagi aldamchi namuna“ misoli bilan koʻrsatib beradi.

 Artefaktlarni bir vaqtning oʻzida aniqlash 
Loyihaning asosiy artefaktlarini ketma-ket aniqlash koʻpincha manfaatdor tomonlarning „gʻalaba qozonish shartlari“ga (maqsadlar va cheklovlar) mos keladigan tizimni ishlab chiqish imkoniyatini oshiradi.

 

Turkum:Dasturiy ta’minotni ishlab chiqish jarayoni
Winnie-the-Pooh (kitob)

„Winnie-the-Pooh“  – ingliz yozuvchisi A. A. Milne qalamiga mansub bolalar uchun moʻljallangan qissa. Ilk bor 1926-yil bosilib chiqqan. Qissa uchun E. H. Shepard illyustratsiya chizgan. Asardagi hodisalar xayoliy oʻrmonda sodir boʻladi. Asar bir necha qisqa hikoyadan iborat boʻlib, hikoyalar bosh qahramonlar – inson qiyofasiga ega ayiq Winnie-the-Pooh va uning doʻstlari Christopher Robin , Puchuqvoy , Xoʻtikvoy , Ukki, Quyon, Kenguru va Roo sarguzashtlariga bagʻishlangan. 1928-yil Milne Winnie-the-Pooh haqida yozgan ikkinchi hikoyalar toʻplami – „The House at Pooh Corner“ asari chop etilgan. Milne va Shepard avval „Punch“ yumor jurnali uchun hamkorlikda kontent hozirlagan. 1924-yilda ikkisi „When We Were Very Young“ nomli sheʼriy toʻplamini yaratishda hamkorlik qilgan. Sheʼriy toʻplamdagi qahramonlar orasida Shepard oʻgʻlining oʻyinchogʻi asosida yaratgan ayiqcha ham boʻlgan. Buning ortidan Shepard Milneni oʻgʻli Christopher Robin Milne oʻyinchoqlari haqida yozishga chorlagan. Shu asnoda „Winnie-the-Pooh“ qahramonlari yaratilgan.

Kitob 1926-yil 14-oktyabrda nashr etilgan. Asar tanqidchilar tomonidan yaxshi kutib olingan va bozori chaqqon boʻlgan: 1926-yilning yakunigacha 150 000 nusxada sotilgan. Tanqidchilarning fikricha, kitobdagi hodisalar tashvish va muammolardan xoli utopiyada sodir boʻladi. Soʻnggi yillarda qissada ijobiy ayol qahramonlarining yoʻqligi, yagona ayol qahramon Kanga esa yomon ona sifatida tasvirlangani tanqidga uchradi.

„Winnie-the-Pooh“ ellikdan ortiq tilga tarjima qilingan, jumladan, oʻzbek tiliga. Ingliz tilidan Zilola Jalolova oʻgirgan oʻzbekcha tarjima 2016-yil „Vinni Puх va uning sarguzashtlari“ nomi bilan „Yangi asr avlodi“ nashriyotida chop etilgan. 1958-yil qissaning lotincha tarjimasi „The York Times“ nashrining bozori chaqqon kitoblar roʻyxatiga kirgan ilk xorijiy tildagi asarga aylangan. Lotincha tarjima ushbu roʻyxatga kirgan ilk va yagona lotin tilidagi kitobdir. Kitobdagi hikoyalar va qahramonlar asosida bir necha badiiy film, multfilm va serial olingan. Xususan, „The Walt Disney Company“ asar asosida yaratgan franshiza doirasida „Winnie the Pooh and the Honey Tree“ (1966) filmidan boshlab bir necha film suratga olingan.

 

Turkum:Bolalar qissalari
Simulink

Simulink – bu koʻp sohali dinamik tizimlarni modellashtirish, simulyatsiya qilish va tahlil etish uchun MATLABga asoslangan grafik dasturlash muhitidir. Uning asosiy interfeysi grafik blok diagrammalarini yaratish vositasi va moslashtirilishi mumkin boʻlgan bloklar kutubxonalaridan iborat. U MATLABning qolgan qismi bilan zich integratsiyalashgan boʻlib, MATLABni boshqarishi yoki undan skript sifatida ishlatilishi mumkin. Simulink avtomatik boshqaruv va raqamli signal qayta ishlash sohalarida koʻp qamrovli modellashtirish va modelga asoslangan loyihalash uchun keng qoʻllanadi.

 Qoʻshimcha mahsulotlar 
Simulink bilan MathWorks va boshqa uchinchi tomon apparat hamda dasturiy taʼminot mahsulotlarini ishlatish mumkin. Masalan, Stateflow Simulinkni holatlar mashinasi va oqim diagrammalarini ishlab chiqish uchun moʻljallangan dizayn muhiti bilan kengaytiradi. MathWorks kompaniyasi taʼkidlashicha, ularning boshqa mahsuloti bilan birgalikda Simulink tizimlarni real vaqt rejimida amalga oshirish uchun C dasturlash tilining manba kodini avtomatik tarzda yaratishi mumkin.

 
 
 

Turkum:Kross-platform dasturiy ta’minot
Turkum:Linux dasturiy ta’minoti
Turkum:Matematik modellashtirish
Turkum:Raqamli dasturiy ta’minot
Turkum:Simulyatsion dasturlash tillari
Turkum:Simulyatsion dasturiy ta’minot
Turkum:Vizual dasturlash tillari
Šako Polumenta

Sakib „Šako“ Polumenta (27-mart 1968-yilda tugʻilgan) – sobiq Yugoslaviya tarkibidagi respublikalarda mashhur boʻlgan chernogoriyalik pop-folk qoʻshiqchisi.

 Hayoti 
Polumenta Chernogoriyaning shimolidagi (oʻsha paytda Yugoslaviya tarkibiga kirgan) Bijelo Polje shahrida bosniyaliklar oilasida tugʻilgan.

1998-yilda Sakib Vesna Polumenta bilan turmush qurgan. Ularning Adis ismli oʻgʻli, Rijalda va Rijana ismli qizlari bor.

Qizi Rijalda (1989-yilda tugʻilgan) 2012-yilda turmushga chiqqan.

Taniqli qoʻshiqchi Dado Polumenta uning amakisi boʻlib, qoʻshiqchining faoliyatini boshlashiga yordam bergan.

Polumenta oʻz faoliyatining dastlabki bosqichida Chernogoriya uchun noodatiy boʻlgan serb Ekavian lahjasida qoʻshiq aytgan, ammo aynan shu narsa unga katta shuhrat keltirgan.

 Faoliyati 
Polumenta oʻz faoliyatini 1993-yilda boshlagan. Podgoritsa, Belgrad va Ulinjasda bir nechta uyi bor. Oʻz qoʻshiqlarini koʻpincha Belgraddagi „River“ nomli kemadagi restoranida qoʻshiq kuylagan. Polumenta pop musiqasini anʼanaviy Bolqon musiqiy uslublari bilan uygʻunlashtirishi unga katta shuhrat keltirgan.

Sakib yosh qiz bilan munosabatda boʻlgani haqidagi jinsiy mojarodan soʻng yanada koʻproq shuhrat qozongan. Ommaviy axborot vositalarida qizning yoshi 16 da ekanligini keltirilgach, bu katta shov-shuvga aylangan. Sakibning pedofillikda ayblanishi deyarli uning faoliyatini tugashiga olib kelgan. Keyinchalik Sakib Serbiya va Chernogoriya ommaviy axborot vositalarida ijaradagi uyi oldida 4 kun davomida yigʻilgan chiqindilarni olib tashlamagani uchun juda masʼuliyatsiz qoʻshiqchi sifatida tanqid qilingan. Bu xabardan keyin Sakib qoʻshnilarini ayblab, haqorat qila boshlagan, ammo uning oʻzi bino atrofidagi chiqindilarni tozalashga majbur boʻlgan.

 Diskografiyasi 

Studiyaviy albomlari

 Ej, sudbino (1993)
 Skitnica (1995)
 Hej, ženo (1997)
 Aman, aman (1999)
 Od ljubavi oslepeo (2000)
 Dišem za tebe (2002)
 Uvijek blizu (2004)
 Karta za budućnost (2006)
 Sanjao sam san… (2008)
 Heroj… (2011)
 Sve je samo tren (2015) ning birinchi soni

Metak albomi

 Gde god pođem tebi idem (2006) Stoja bilan

 

 

 

Turkum:Yashayotgan insonlar
Turkum:1968-yilda tugʻilganlar
Ekrem Jevrić

Ekrem Jevrić (1961-yil 25-oktabr – 2016-yil 4-mart) – Nyu-York shtatining Yonkers shahrida istiqomat qilgan chernogoriyalik qoʻshiqchi va televideniye yulduzi. Uning 2010-yildagi „Kuća poso“ (Uy – Ish) nomli mashhur musiqiy videosi orqali shuhrat qozongan, BBC va The Independent nashrlari tomonidan ijtimoiy tarmoqdagi muhim hodisa sifatida eʼtirof etilgan. Bir oy ichida ikki milliondan ortiq, umumiy 15 milliondan ortiq koʻrilgan turbo-folkjanridagi qoʻshigʻi unga sobiq Yugoslaviya hududida bir zumda shuhrat keltirdiMarko Valenta, The Bosnian Diaspora: Integration in Transnational Communities, p. 240Bizarre Balkan musician (Slovenian).

 Biografiyasi 
Ekrem Jevrić Chernogoriyaning Plav shahrida tugʻilgan. Jevrić oʻn toʻrt yoshida chekishni boshlagan va otasi unga sigaret sotib olib berishdan bosh tortgani uchun, pul topish maqsadida yolgʻiz oʻzi Podgoritsa shariga yoʻl olganJadadin, Edin. Estrada, n. 18, p. 44. Shundan soʻng Jevrić Sloveniyaga koʻchib oʻtgan. 1985-yilda Igbala Jevrić bilan turmush qurgan.1988-yilda Kanadaga koʻchib oʻtgan, ammo oxir-oqibat AQShga joylashib, u yerda taksi haydovchisi kabi kam haq toʻlanadigan ishlarda mehnat qilgan. Ularning toʻrtta oʻgʻli bor: Enis, Verdin, Hajrudin va Berat.

Jevrićning eng mashhur qoʻshigʻi „Kuća posô“ (Uy, ish yoki Uydan ishga) boʻlib, qoʻshiq Shimoliy Amerikadagi sobiq yugoslav muhojirlarining kundalik hayotini parodiya qilgan. Qoʻshiq YouTubeʼda bir zumda muvaffaqiyatga erishgan va 16,0 milliondan ortiq koʻrilgan. Jevrić 2010-yil mart oyida „Kuća posô“ nomli birinchi albomini yozgan va Dolce & Gabbana Winter 2011 Collectionda italiyalik tikuvchi rolida suratga tushgan.

2010-yil oxirida Jevrić mashhur serb realiti-shouning Farma namoyishida ishtirok etgan va uchinchi oʻrinni egallagan.

Jevrić 2016-yil 4-mart kuni Nyu-York shahrida 54 yoshida ishga ketayotgan vaqtida yurak xurujidan vafot etganOvako je izgledala sahrana Ekrema Jevrića! (Serbian).

 Televideniyedagi faoliyati 

 Farma 3 (2010) – uchinchi oʻrin
 Farma 4 (2013) – musobaqadan chetlatilgan
 Farma 5 (2013) – musobaqadan chetlatilgan
 Parovi 6 (2015/2016) – ixtiyoriy ravishda tark etgan

 

Turkum:2016-yilda vafot etganlar
Turkum:1961-yilda tugʻilganlar
Muhammad Jabalrudiy

Muhammad Jabalrudiy — fors donishmandi. Uning „Jomi ut-tamsil“ nomli odob-axloq masalariga bagʻishlangan asari mavjud. Ushbu kitob Eronda 1920-yilda chop etilgan. Muhammad Jabalrudiy ushbu kitobni yozishda, dastlab, fors xalq maqollarini jamlaydi. Keyin esa shu maqollarga mos boʻlgan hikoyatlarni misol tariqasida keltiradi.
Litva milliy futzal terma jamoasi

Litva futzal terma jamoasi Litvada futzal boʻyicha boshqaruv organi boʻlgan Litva futbol federatsiyasi tomonidan nazorat qilinadi va futzal boʻyicha xalqaro musobaqalarda mamlakat sharafini himoya qiladi.

Litva futzal boʻyicha 2021 yilgi Jahon chempionatida turnir mezboni sifatida debyut qildi. Shuningdek, Latviya bilan birgalikda futzal boʻyicha 2026-yilgi UEFA chempionatiga mezbonlik qiladi.

 

 
 Lithuanian Football Association rasmiy sayti

Turkum:Yevropa futzal terma jamoalari
Dilsoʻz

Goʻzal Jumaniyozova (Dilsoʻz nomi bilan tanilgan; 1989-yil 8-mayda Navoiy shahrida tugʻilgan) – oʻzbekistonlik qoʻshiqchi va qoʻshiqnavis. „Nihol“ mukofoti sovrindori.

 Hayoti 
Goʻzal Jumaniyozova 1989-yil 8-mayda Navoiy viloyatining Navoiy shahrida tugʻilgan. Navoiy shahridagi 11-umumiy oʻrta taʼlim maktabini tugatgan. Maktabda oʻqib yurgan paytlarida turli xil tadbirlarda ham qoʻshiq kuylab yurgan. Maktab davridagi eng sevimli taronasi esa Jasur Mirsagatovning „O hayot“ qoʻshigʻi boʻlgan. U maktabni bitirganidan soʻng, Navoiy shahridagi Madaniyat va sanʼat kollejining xor direjyorlik boʻlimida taʼlim olgan. Keyin esa Navoiy davlat pedagogika institutining Pedagogika fakulteti tarkibidagi Musiqiy taʼlim yoʻnalishiga oʻqishga kirgan.

 Faoliyati 
Maktabda oʻqib yurgan davridayoq sevib qoʻshiq kuylay boshlagan Goʻzal Jumaniyozova oliy taʼlim darajasini olayotganida saʼnat bilan professional tarzda shugʻullana boshlagan. Institiutda oʻqib yurgan vaqtida „New Star Media“ markazida ham ishlay boshlagan. U oʻzbek estradasiga oʻzining „Jonim ozori“ va „Sevikli yorim“ kabi qoʻshiqlari bilan kirib kelgan. Ushbu qoʻshiqlari tinglovchilar tomonidan yaxshi qabul qilinganidan soʻng, birin-ketin „Otajon“, "Begim", „Begimey 2“ va "Sogʻindim yomon" kabi taronalarini taqdim etgan. "Begim" qoʻshigʻi xit darajasiga koʻtarilib, Dilsoʻzning yanada mashhur boʻlishiga yordam bergan.

Dilsoʻzning ilk musiqiy albomi „Otajon“ RizaNova leybeli ostida 2014-yilning 1-iyul sanasida chiqarilgan. Keyinchalik „Uylanasizmi yoʻqmi“ (2015), „Suyganim“ (2016), „Asalim mani“ (2017), „Sogʻindim“ (2018), „Davrani kengroq oling“ (2019), „Ozorlar“ (2021) albomlarini taqdim etgan.

 Shaxsiy hayoti 
Dilsoʻz ijodkor Farrux Raimovning turmush oʻrtogʻi hisoblanadi. Ular nikohdan oʻtgani haqidagi maʼlumotni ommanviy axborot vositalarida 4 yildan soʻng maʼlum qilishgan. Ijodkorlar oʻrtasidagi toʻy marosimi esa 2015-yilning 15-aprelida Navoiy, 21-aprelida esa Toshkent shaharlarida boʻlib oʻtgan.
 Diskografiysi 
 Albomlari 
 „Otajon“ (2014)
 „Uylanasizmi yoʻqmi“ (2015)
 „Suyganim“ (2016)
 „Asalim mani“ (2017)
 „Sogʻindim“'' (2018)
 „Davrani kengroq oling“ (2019)
 „Ozorlar“ (2021)

 

Turkum:Oʻzbekistonlik qoʻshiqchilar
Turkum:Oʻzbekistonlik ayol qoʻshiqchilar
Turkum:Navoiyda tugʻilganlar
Turkum:Navoiy davlat pedagogika instituti bitiruvchilari